רויאל_ראמבל_(2023)
קרבות מקדימים
האירוע עצמו נפתח בקרב הרויאל ראמבל של הגברים אשר קבע את הטוען לכתר לאליפות העולם ברסלמניה 39. גונתר ושיימוס פתחו את הקרב כמספר הראשון והשני. המיז נכנס כמספר השלישי וניסה להסיח את דעתו של שיימוס על מנת לאפשר לגונתר להדיח אותו, לעומת זאת, שיימוס הדף את שני יריביו. שיימוס פתח במרדף אחר המיז מסביב לזירה, עד שגונתר הכה את האחרון, כאשר הוא נכנס לזירה. בסיועו של ג'וני גרגאנו, שיימוס הדיח את המיז לאחר מהלך הברוג קיק. חברי קבוצת הניו דיי, קופי קינגסטון (4) ואקסבייר וודס (6) איחדו כוחות, כשהשניים יצרו ציפיה שהם עומדים להתמודד אחד מול השני, מנגד, הם לא עשו זאת ובידרו את הקהל. דרו מקינטייר (9) נטל את השליטה בקרב, כשהדיח את קאריון קרוס (7) לאחר שביצע עליו את מהלך ה-Claymore Kick. לאחר הדחתו של וודס בידי גונתר, האחרון השליך את קינגסטון מעבר לחבל העליון, שנחת על כיסא במתחם הזירה. רגליו של קינגסטון נגעו בריצפה ולכן הוא הודח באופן רשמי. ברוק לסנר נכנס כמספר ה-12 וביצע מספר מהלכי ג'רמן סופלקס על מקינטייר, שיימוס ואנג'לו דוקינס (11). לסנר, שהמשיך במומנטו שלו, הדיח את סנטוס אסקובר (10), דוקינס וצ'אד גייבל (8). כשהיה נראה שלסנר וגונתר עומדים לנהל קטטה ביניהם, בובי לאשלי נכנס כמספר ה-13 וביצע את מהלך הספיר על לסנר, מקינטייר ושיימוס ואת מהלך הפאוורסלאם על גרגאנו וגונתר. לסנר ניסה לבצע על לאשלי את מהלך ה-F-5, אך האחרון הצליח להתעשת בזמן ולהדיח את לסנר. לסנר הזועם זרק את כיסוי שולחן השדרנים אל תוך הזירה ותקף את ברון קורבין (14) בעזרת מהלך ה-F-5 במהלך הכניסה שלו לזירה. אז, לסנר הטיח שופט מעל מעקה הבטיחות לפני שעזב את מתחם הזירה. סת' "פריקין" רולינס (15) הכניסה את קורבין באופן רשמי לקרב והדיח אותו, לא לפני שביצע עליו את מהלך הסופרקיק. אוטיס (16) היה הבא בתור להיכנס. ריי מיסטריו אשר היה אמור להיכנס כמספר ה-17, לא נכנס, זאת לאחר שלפי העלילה, בנו, דומיניק מיסטריו (18) תקף אותו, כשנראה מסתובב עם המסכה המסורתית של אביו. במהלך ההליכה של דומיניק לזירה, שיימוס הדיח את אוטיס. אליאס (19), כשבידו גיטרה, הטיח אותה בגבו של גונתר. לעומת זאת, שהייתו של אליאס בקרב לא הייתה ארוכה מדי, כאשר מקינטייר ואליאס ביצעו בו זמנית את מהלכי הסיום שלהם ולאחר מכן הדיחו אותו. פין באלור נכנס כמספר העשרים והצטוות לשורות חברו לקבוצת The Judgment Day, דומיניק כדי להדיח את גרגאנו. פרשן NXT וחבר היכל התהילה של ה-WWE, בוקר טי נכנס לקרב במפתיע כמספר ה-21 ותקף את באלור ודומיניק. הוא ביצע את תנועת הספינארוני האופיינית לו לקול תשואות הקהל, אך גונתר הדיח אותו במהרה לאחר מכן. חבר הקבוצה האחרון בקבוצת יום הדין, דמיאן פריסט היה הבא בתור להיכנס ואז היה ניתן להבחין בשליטתם על פני האחרים. פריסט הדיח את מונטז פורד (23), שלא הספיק לשהות בקרב אפילו דקה. חבר היכל תהילה אחר, אדג', שנראה לאחרונה באירוע חוקי אקסטרים, ביצע את חזרתו לזירה, נכנס לקרב כמספר ה-24 וביצע מספר מהלכי ספיר על באלור, פריסט ודומיניק. לאחר מכן, הוא הדיח את באלור ופריסט. כשאדג' היה בדרכו להדיח את האחרון בחבורה (דומיניק), פריסט ובאלור השליכו את אדג' מעל החבל העליון, למרות שהודחו כבר מן הקרב. בעקבות הדחה זו, תיגרה בין השלושה התפרצה ברחבת מתחם הזירה. כשהיה שנראה שאדג' גבר על השניים, ריאה ריפלי הגיעה ותקפה את אדג'. אשתו של האחרון, בת' פיניקס, הגיעה במהרה ותקפה את אותה ריפלי בעזרת מהלך הספיר. אומוס נכנס כמספר ה-26 ונטל את השליטה בקרב עד שהבא בתור, ברון סטרומן (27) נכנס, כשהשניים התקוטטו ביניהם וסטרומן הדיח את אומוס. מקינטייר ושיימוס שילבו כוחות פעם נוספת, הפעם על סטרומן, אך גונתר היה שם על מנת להדיח את שניהם. לוגאן פול, בהופעתו הראשונה מאז אירוע היהלום שבכתר בנובמבר 2022, נכנס כמספר ה-29. לבסוף, קודי רודס נכנס אחרון לקרב. הדחתו הראשונה בקרב הייתה על דומיניק. ריקושט ופול שהיו ניצבים בשתי פינות הזירה, קפצו בו זמנית מעל החבל העליון והתנגשו זה בזה באוויר במרכז הזירה. רודס הצליח להדיח את סטרומן, כשריקושט ניסה לנצל את המצב לטובתו, אוסטין ת'יאורי הדיח אותו. זמן קצר לאחר מכן, גונתר שבר את השיא, שבו החזיק ריי מיסטריו על זמן השהייה הארוך ביותר בקרב הראמבל. רולינס ביצע על ת'יאורי את מהלך הסטומפ, כשלאחר מכן רודס הדיח את האחרון. רודס ורולינס ביצעו את מהלכי הפדיגרי על גונתר, אך פול היה זה שהיה אחראי להדחתו של רולינס. רודס הדיח את אותו פול, לא לפני שביצע עליו את מהלך הקרוס רודס. ברגעי הסיום של הקרב, לאחר קרב ממושך בין גונתר לרודס, רודס ביצע את מהלך הקרוס רודס ואז את מהלך הקלוזליין על מנת להדיח את גונתר מעל החבל העליון וכתוצאה מכך לנצח בקרב ולהבטיח לו קרב על אליפות העולם ברסלמניה 39. עם זכייתו, רודס הפך למתאבק החמישי בסך הכל אשר זוכה בקרב מעמדה מספר 30. שיא נוסף שנרשם כאמור היה זה של גונתר עם זמן שהייה הארוך ביותר בקרב של שעה אחת, אחת עשרה דקות וארבעים שניות, בנוסף להיותו המתאבק השני שמתחיל את הקרב כמספר הראשון ומסיים את הקרב כסגן המנצח (הראשון היה "סטון קולד" סטיב אוסטין ברויאל ראמבל 1999).